คูมัน จวกแนวรับนักบุญ เล่นแย่จนพ่ายผี 
สำนักข่าวต่างประเทศ รายงานวันที่ 9 ธ.ค. ว่า โรนัลด์ คูมัน ผู้จัดการทีม นักบุญ เซาแธมป์ตัน ออกมาตำหนิแนวรับของทีม หลังพลาดปล่อยให้ โรบิน ฟาน เพอร์ซี ทำ 2 ประตู ในเกมพรีเมียร์ลีก อังกฤษ นัดที่ เซาแธมป์ตัน เปิดบ้านพ่าย แมนเชสเตอร์ ยูไนเต็ด ไป 1-2 เมื่อคืนที่ผ่านมา,เกมที่สนาม เซนต์ แมร์รีส์ แมนเชสเตอร์ ยูไนเต็ด ได้ประตูนำก่อน 1-0 จากจังหวะที่ โจเซ ฟอนเต แนวรับนักบุญ จ่ายคืนหลังไม่ดี โดน โรบิน ฟาน เพอร์ซี โฉบพาบอลเข้าไปยิง ก่อนที่  น.71 นักบุญจะมาเสียประตูที่ 2 จากจังหวะฟรีคิกที่ เวย์น รูนีย์ เปิดเขามา และ เฟรเซอร์ ฟอสเตอร์ ไม่ยอมออกมาตัดบอล โดน ฟาน เพอร์ซี สอดมายิงที่เสาสองเข้าไป ช่วยให้พลพพรคปิศาจแดง บุกมาชนะ เซาแธมป์ตัน 2-1 เก็บชัยชนะเป็นเกมที่ 5 ติดต่อกันในซีซั่นนี้ ขึ้นไปอยู่อันดับ 3 ของตารางเป็นที่เรียบร้อย โดยหลังจบเกม โรนัลด์ คูมัน กุนซือนักบุญ ก็ออกมาวิจารณ์แนวรับของทีม ,ฟาน เพอร์ซี คือความแตกต่างในเกมนี้ เพราะว่าเขายิงไป 2 ประตู ซึ่งเป็นเพราะเขาได้ของขวัญถึง 2 ชิ้นจากพวกเรา และเมื่อเขาได้ของขวัญแบบนั้น ฟาน เพอร์ซี ไม่พลาดหรอกนะ เขาฉวยโอกาสจากความผิดพลาดของเราด้วยคุณภาพที่เขามี และนั่นคือความแตกต่าง คูมัน กล่าว
โรนัลด์ คูมัน กุนซือของ เซาแธมป์ตัน ออกมาตำหนิแนวรับของทีม หลังพลาดปล่อยให้ โรบิน ฟาน เพอร์ซี ทำ 2 ประตู ในเกมที่พ่าย แมนเชสเตอร์ ยูไนเต็ด 1-2 เมื่อคืนที่ผ่านมา
พรีเมียร์ลีก,เซาแธมป์ตัน,โรนัลด์ คูมัน,แมนเชสเตอร์ ยูไนเต็ด,โรบิน ฟาน เพอร์ซี,ข่าวกีฬา